5. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 132 της 7/21 Φεβρ. 1974 (ΦΕΚ Α΄ 47) Περί της προθεσμίας ασκήσεως του δικαιώματος, δια την αναγνώρισιν προϋπηρεσίας υπό των ησφαλισμένων του Ταμείου Επικουρικής Ασφαλίσεως Προσωπικού Αεροπορικών Επιχειρήσεων. Έχοντες υπ’ όψει: 1)Τας διατάξεις του πέμπτου άρθρου του Ν.Δ. 4262/1962 «περί τροποποιήσεως και συμπληρώσεως της από 30.6.1956 συμβάσεως περί Αεροπορικών Συγκοινωνιών και κυρώσεως των υπ’ αριθ. α)136/20.10.59, β) 148/5.11.59, γ) 166/18.12.59 και δ)52/4.4.60 πράξεων του Υπουργικού Συμβουλίου και άλλων τινών διατάξεων». 2)Τας διατάξεις της παρ. 2 του Ν.Δ. 1379/1973 «περί Συμβουλίων και Επιτροπών αρμοδιότητος Υπουργείου Κοινωνικών Υπηρεσιών». 3)Τας διατάξεις του άρθρ. 11 του Ν.Δ. 175/1973 «περί Υπουργικού Συμβουλίου και Υπουργείων». 4)Γνώμην του Δ.Σ. του Ταμείου Επικουρικής Ασφαλίσεως Προσωπικού Αεροπορικών Επιχειρήσεων υποβληθείσαν ημίν δια της υπ’ αριθ. 1233/243/ 18.9.73 αναφοράς αυτού. 5)Την υπ’ αριθ. 764/1973 γνωμοδότησιν του Συμβουλίου της Επικρατείας, προτάσει των Ημετέρων επί των Κοινωνικών Υπηρεσιών και Μεταφορών και Επικοινωνιών Υπουργών, απεφασίσαμεν και διατάσσομεν: Άρθρον μόνον.-Το δικαίωμα εξαγοράς προϋπηρεσίας διανυθείσης εις Αεροπορικάς Επιχειρήσεις υπό των εργαζομένων εις αυτάς κατά την σύστασιν του Ταμείου Επικουρικής Ασφαλίσεως Προσωπικού Αεροπορικών Επιχειρήσεων και μη ασκησάντων τούτο εντός των τασσομένων προθεσμιών υπό των υπ’ αριθ. 571/63, 385/68, 887/68 και 425/71 Β.Δ/των, δύναται ν’ ασκηθή εντός ανατρεπτικής προθεσμίας 6 μηνών από της εις την Εφημερίδα της Κυβερνήσεως δημοσιεύσεως του παρόντος. Εν περιπτώσει θανάτου ησφαλισμένου προ της λήξεως της ανωτέρω προθεσμίας, το δικαίωμα προς αναγνώρισιν δέον να ασκηθή υπό των νομίμων δικαιοδόχων αυτού εντός 6 μηνών από της ημέρας του θανάτου. Εις τον Ημέτερον επί των Κοινωνικών Υπηρεσιών Υπουργόν, ανατίθεμεν την δημοσίευσιν και εκτέλεσιν του παρόντος. 